איב הוא אוהד של מועדון הכדורגל צ'לסי, והוא פטרון של ארגון הצדקה "Child Hope UK".
טרבור איב
יעל כהן-פארן
יעל כהן-פארן (נולדה ב-12 באוקטובר 1973) היא פוליטיקאית ופעילה סביבתית ישראלית, שכיהנה כחברת הכנסת מטעם סיעת המחנה הציוני, ובנוסף כיו"ר משותפת של מפלגת התנועה הירוקה וחברת הכנסת הראשונה ממפלגה זו.
ביוגרפיה.
פארן גדלה ברמת גן ולמדה בתיכון בליך. היא שירתה בצה"ל כקצינה ביחידת המודיעין 8200 והשתחררה בדרגת סגן.
למדה פיזיקה באוניברסיטה העברית, במסגרת תוכנית אמירים לסטודנטים מצטיינים. עם תום לימודי התואר הראשון, החלה בלימודי התואר השני בפיזיקה, במרכז הלאומי לאנרגיית השמש בקמפוס שדה בוקר של אוניברסיטת בן-גוריון. היא לא סיימה את לימודיה אלה, לאחר שפנתה בשנת 1999 להוביל את המאבק הציבורי נגד סלילתו של כביש חוצה ישראל. בהמשך, השלימה תואר שני במדיניות ציבורית מאוניברסיטת תל אביב.
את פעילותה בתחום הסביבה החלה בשנות ה-90 של המאה העשרים כסטודנטית פעילה בארגון "מגמה ירוקה", ואף שימשה כמנהלת הארגון בין השנים 2002 עד 2006, בהן התמקד הארגון בקידום התחבורה הציבורית, הוצאת כלובי-הדגים ממפרץ אילת ושמירה על השטחים הפתוחים.
בשנת 2007 הקימה את עמותת "פורום ישראלי לאנרגיה" במטרה לקדם אנרגיה בת קיימא בישראל, ושימשה מנכ"לית הארגון. כמנכ"לית הפורום לקחה חלק פעיל במספר מאבקים חברתיים בולטים כנגד ייצוא הגז הישראלי, פירוק מונופול הגז וקידום אנרגיה מתחדשת, וייצגה את ישראל בכינוסים בינלאומיים של האו"ם בנושאי פיתוח בר-קיימא ומשבר האקלים (ועידת קופנהגן ב-2009, ועידת באלי 2007, יוהנסבורג 2002).
נמנית עם מייסדי מפלגת "התנועה הירוקה", שימשה כחברת הנהגה נבחרת, ומאז יולי 2013 משמשת יו"ר משותפת של המפלגה. בשנת 2013 נבחרה על ידי TheMarker לאחת מ-"100 האנשים המשפיעים" בישראל.
בשנת 2015, לקראת הבחירות לכנסת העשרים, הצטרפה כמועמדת יחידה מטעם "התנועה הירוקה" לרשימת "המחנה הציוני", במקום ה-25 המשוריין לנציגי מפלגת "התנועה" בראשות ציפי לבני. רשימת "המחנה הציוני" זכתה ב-24 מנדטים וכהן-פארן לא נבחרה לכנסת. לאחר התפטרותו של דני עטר מהכנסת העשרים לאור בחירתו לתפקיד יו"ר קק"ל, התמנתה כהן-פארן ב-25 בנובמבר 2015 לחברת הכנסת במקומו. לקראת הבחירות לכנסת העשרים ואחת, הודיעה יו"ר התנועה ציפי לבני כי המפלגה לא תתמודד בבחירות. כיומיים לאחר מכן, יו"ר מפלגת העבודה אבי גבאי החליט לשריין את כהן-פארן במקום ה-16 ברשימת המפלגה. עם זאת, העבודה זכתה ב-6 מנדטים בלבד וכהן-פארן לא נבחרה לכנסת.
לקראת הבחירות לכנסת ה-22 החליטה "התנועה הירוקה" להתמודד במסגרת "המחנה הדמוקרטי". כהן-פארן שובצה במקום השמיני ברשימה ולא נבחרה לכנסת.
חיים אישיים.
כהן-פארן נשואה לדוד פרלמן-פארן ואם לשלושה. מתגוררת בפרדס חנה. היא חברה בקהילה המסורתית ביישובה. מנהלת אורח חיים טבעוני.
יוליה מלינובסקי
יוליה מלינובסקי קונין (ברוסית: Юлия Малиновская; נולדה ב-5 בספטמבר 1975) היא פוליטיקאית המכהנת כיו"ר ועדת מיזמי תשתית לאומיים מיוחדים ושירותי דת יהודיים, וכחברת הכנסת מטעם מפלגת ישראל ביתנו; לשעבר חברת מועצת העיר חולון. בכנסת העשרים ושלוש הייתה חברה בוועדת הפנים, בוועדה להתמודדות עם נגיף הקורונה, ובוועדה לזכויות הילד.
ביוגרפיה.
מלינובסקי נולדה בשם יוליה ולדימירובנה מלינובסקי בעיר וורושילובגרד באוקראינה הסובייטית שבברית המועצות דאז (כיום לוהנסק שבאוקראינה), לאם יהודייה, סופיה, ולאב נוצרי ממוצא יווני וארמני, ולדימיר. אחותה הצעירה עלתה לישראל במסגרת חוק השבות, ובעקבותיה עלתה מלינובסקי בשנת 1998, ולאחר מכן כל שאר המשפחה.
מלינובסקי היא עורכת דין בעלת תואר ראשון במשפטים מהאוניברסיטה הממלכתית של אוקראינה, ובמשך תקופה מסוימת אף שירתה במשטרת אוקראינה כקצינת כוח אדם.
פעילות ציבורית.
כיהנה כחברת מועצת העיר חולון מטעם סיעת ישראל ביתנו החל משנת 2004 וכיושבת ראש התנועה בעיר עד כניסתה לכנסת.
במסגרת חברותה במועצת העיר, עתרה לבג"ץ לביטול אגרת השמירה, פעלה למתן הנחות בארנונה לאזרחים קשישים ולנכים, הנחות בכניסה למרכזי הנופש, הספורט והתרבות העירוניים, אגרות שילוט, ביטול אגרת פינוי אשפה לבתי עסק ומוסדות, הפסקת השימוש במפוחים בגנים הציבוריים.
לצד אלה הביאה להפעלת קווי לילה בסופי השבוע במשך כל השנה עבור בני נוער, לבניית אולם הספורט של בית הספר שרת, להקמת מבנה לתנועת הנוער הלאומי, ולהוזלת מחירי הקייטנות העירוניות והצהרונים.
בנוסף לפעילותה הפוליטית, הייתה גזברית איגוד ערים לכבאות חולון-בת ים-אזור.
פעילות פוליטית.
במערכת הבחירות לכנסת ה-18 דורגה מלינובסקי במקום ה-18 ברשימת ישראל ביתנו ולא נכנסה לכנסת. במערכת הבחירות לכנסת ה-19 דורגה מלינובסקי במקום ה-37 ברשימה המשותפת של הליכוד - ישראל ביתנו ולא נכנסה לכנסת.
במערכת הבחירות לכנסת ה-20 דורגה מלינובסקי במקום ה-9 ברשימת ישראל ביתנו ולא נכנסה לכנסת בהיבחרה, אך הייתה לחברת הכנסת ב־1 ביוני 2016, לאחר שאביגדור ליברמן התמנה לשר הביטחון והפסיק את חברותו בכנסת במסגרת "החוק הנורווגי הקטן". עם השבעתה כחברת הכנסת, הייתה הכנסת העשרים לכנסת עם מספר הנשים הגבוה ביותר: 33 חברות כנסת; סיימה את כהונתה בכנסת לאחר התפטרותו של אביגדור ליברמן מתפקיד שר הביטחון וחזרתו לכהן כחבר הכנסת.
בבחירות לכנסת העשרים ואחת שובצה במקום החמישי ברשימת ישראל ביתנו ונבחרה לכנסת.
חיים אישיים.
מלינובסקי נשואה, ואם לשניים. מתגוררת בחולון.
חקיקה.
מלינובסקי העבירה יחד עם ח"כ אורן חזן את חוק המאבטחים - לראשונה יוסדרו התנאים הפיזיים של המאבטחים והשומרים בחקיקה. למאבטחים רבים מדי ברחבי ישראל אין תנאים עבודה מינימליים, והם חשופים לפגעי מזג האוויר. חוק זה נועד להסדיר את התנאים הבסיסיים המגיעים לכל עובד..
ארמון ברולו
ארמון ברולו (בספרדית: Palacio Barolo) הוא גורד שחקים למשרדים הממוקם בשדרת מאי 1370, בואנוס איירס, ארגנטינה. הבניין מתנשא לגובה של 100 מטרים והוא בעל 22 קומות. הוא תוכנן בידי האדריכל מריו פלנטי בסגנון אקלקטי ונבנה בין השנים 1923-1919. עם סיום בנייתו היה לבניין הגבוה בעיר ובדרום אמריקה כולה.
בשנת 1997 הוכרז הבניין כאתר היסטורי לאומי.
היסטוריה.
האדריכל האיטלקי מריו פלנטי הוזמן לתכנן את הבניין על ידי איש העסקים האיטלקי לואיס ברולו, שהיגר לארגנטינה בשנת 1890 ועשה את הונו מבדים סרוגים. התכנון הבסיסי שאב השראה מהאר נובו, אר דקו והגותיקה. הבניין תוכנן ועוצב בהתאם לקוסמולוגיה המשולשת של "הקומדיה האלוהית", המונעת על ידי ההערצה של האדריכל לדנטה אליגיירי. קומת המרתף וקומת הכניסה מייצגות את הגיהנום, קומות 14-1 מייצגות את כור המצרף וקומות 22-15 את גן עדן. גובהו (100 מטרים) תואם את מספר בתי השיר (קנטו) ביצירה.
המגדל בראש הבניין נראה ממונטווידאו, אורוגוואי. בעלי הבניין תכנן להשתמש בשלוש קומות, בעוד שאר הבניין יועד להשכרה.
עם סיום בנייתו בשנת 1923 היה לבניין הגבוה בעיר ובדרום אמריקה כולה – עד שנת 1936, בה הושלמה בנייתו של בניין קוואנה.
ביטוח אריכות ימים
ביטוח מעורב
דיסקוגרפיה של קייטי פרי
הדיסקוגרפיה של הזמרת האמריקאית קייטי פרי כוללת ארבעה אלבומי אולפן, אלבום הופעה, מיני-אלבום, עשרים ואחד סינגלים וארבעה סינגלים שיווקיים. עד אוגוסט 2015 מכרה פרי בארצות הברית מעל ל-80.5 מיליון עותקים דיגיטליים של סינגלים, ואלבומיה נמכרו במעל ל-6 מיליון עותקים. לפי איגוד תעשיית ההקלטות האמריקאי (RIAA), פרי היא האמנית השלישית שמכרה הכי הרבה סינגלים באופן דיגיטלי בארצות הברית. עד נובמבר 2013 אלבומיה של פרי נמכרו במעל ל-11 מיליון עותקים ברחבי העולם, והסינגלים שלה נמכרו במעל ל-81 מיליון עותקים. פרי מחזיקה בשיא של האמנית עם הכי הרבה סינגלים שנמכרו במעל ל-5 מיליון עותקים בארצות הברית, עם שישה סינגלים: "Hot n Cold", "California Gurls", "Firework", "E.T.", "Roar", ו-"Dark Horse".
ג'ואי לורן אדאמס
פילמני
תחזוקה
תחזוקה היא מכלול הפעולות הנעשות לשם שמירה על תפקודו התקין של מוצר (מכשיר, מכונה, מבנה, תוכנה ועוד). התחזוקה כוללת אספקה של חומרים הנחוצים לתפקודו של המוצר, תיקונו במקרה שהתקלקל, לעיתים תחזוקה מונעת, שבאה למנוע קלקול של המוצר, ולעיתים שדרוג המוצר, כלומר הכנסת שיפורים בו. במחזור החיים של המוצר נדרשת התחזוקה החל ממכירתו כחדש (ולעיתים מגמר ייצורו, אף לפני מכירתו) ועד להפסקת השימוש בו, כך שהיא מהווה את חלק הארי במחזור חיי המוצר.
דוגמה: תחזוקת מכונית כוללת רכישת בנזין שאותו היא צורכת בנסיעתה, טיפול שגרתי (למשל מדי נסיעה של 20,000 ק"מ) הכולל החלפה של חלקים לפי המלצת היצרן, החלפת חלקים שהתבלו, תיקון תקלות שצצו במכונית, ולעיתים שיפור המכונית, באמצעות החלפת אחד מרכיביה ברכיב מתקדם יותר.
שירותי תחזוקה ניתנים על ידי קשת רחבה של בעלי מלאכה, בהתאם לסוג המוצר ולהתמחות הנחוצה לשם תחזוקתו. בתחזוקת מכונית, למשל, עוסקים מכונאי רכב, חשמלאי רכב, פחחי רכב ועוד.
לכלים מורכבים, כגון מטוס או צוללת, נקבעים כללי תחזוקה נוקשים, שנועדו למנוע תקלה בפעילותם.
אסטרטגיות תחזוקה.
לביצוע התחזוקה מקובלות אסטרטגיות אחדות:
במהלך חיי המוצר נדרשת החלטה על הזמן שבו ראוי להפסיק לתחזק אותו (למכור אותו, להעבירו למחזור או להשליכו לאשפה). ההחלטה להפסיק לתחזק את המוצר עלולה לנבוע מסיבות שונות: